**NOTĂ DE FUNDAMENTARE**

**Secţiunea 1**

**Titlul proiectului de act normativ**

|  |
| --- |
| **HOTĂRÂRE****privind aprobarea indicatorilor tehnico-economici ai obiectivului de investiții “Platformă multimodală Galați – înlăturarea blocajelor majore prin modernizarea infrastructurii existente și asigurarea conexiunilor lipsă pentru rețeaua centrală Rhin-Dunăre/Alpi”** |

**Secţiunea a 2-a**

**Motivele emiterii actului normativ**

|  |  |
| --- | --- |
| 1. Descrierea situaţiei actuale | Compania Națională “Administrația Porturilor Dunării Maritime“ – S.A. Galați (C.N. A.P.D.M. S.A.) a fost înființată în conformitate cu prevederile Hotărârii Guvernului nr. 518/1998, modificată și completată prin Hotărârea Guvernului nr. 222/2003 și prin Hotărârea Guvernului nr.598/2009.  C.N. A.P.D.M. S.A. funcționează ca societate comercială, în coordonarea Ministerului Transporturilor (MT), ale cărei acțiuni aparțin în proporție de 80% statului roman prin MinisterulTransporturilor și 20% S.C. “Fondul Proprietatea” S.A.  Compania administrează infrastructura portuară din porturile: Hârșova, Măcin, Brăila, Galați, Isaccea, Mahmudia,Tulcea, Chilia Veche și din locul de operare Smârdan iar bunurile care alcătuiesc infrastructura portuară (terenuri portuare, construcții hidrotehnice portuare, fronturi de acostare, acvatorii, etc.) fac parte din inventarul bunurilor proprietate publică a statului.  C.N. A.P.D.M. S.A. are ca principal obiect de activitate asigurarea utilizării de către terți a infrastructurilor portuare, precum și intreținerea și repararea acestor bunuri care i-au fost concesionate de către Ministerul Transporturilor. Portul Galați este cel mai important port situat pe Dunărea maritimă care asigură legătura Europei de Vest cu Marea Neagră, reprezentând totodată un nod de tranzit major ce face legătura cu Europa de Vest, având o amplasare geografică strategică, beneficiind de conexiuni cu rețeaua rutieră și cu rețeaua de cale ferată. Portul este situat într-o zonă strategică atât din punct de vedere geografic cât și comercial. În port există facilități de ancorare mixte, fluvio-maritime, un sistem feroviar cu ecartament normal (caracteristic statelor europene) și ecartament larg (caracteristic C.S.I.), legături rutiere și feroviare cu hinterlandul, inclusiv o zonă de manevrare CF dedicată infrastructurii portuare. Accesul în port se face pe rețeaua rutieră, feroviară, fluvială și maritimă, astfel:* Infrastructura rutieră:

-Acces direct către rețeaua națională și internațională prin DN2B/E87/E584;-Rețeaua permite tranzitul atât cel normal cât și special (cu gabarit depășit) al mărfurilor și este conectată cu rețeaua de principală de drumuri a României;-Acces direct la șoseaua de centură care are 1 bandă/sens. - Infrastructura feroviară: -Lungime totală in cadrul portului: 6474 m; -1717 m de cale ferată pentru primire/transmitere; -4257 m fronturi de încărcare/descărcare; -500 m de linie de cale ferată cu ecartament larg pentru  încărcarea/descărcarea vagoanelor din țările foste CSI.* Căi navigabile:

 -Accesibilitate pentru barje, nave fluviale și nave maritime de maxim 15.000 tdw (limitat de capacitatea maximă permisă la intarea pe canalul Sulina); - 5 dane la Dunăre cu o lungime de 110 m fiecare; -2 dane cu o lungime de 105 m situate în bazinul portuar. Danele situate în bazin au fost inoperabile în ultimii ani. Aceste dane au un cheu taluzat și nu sunt eficiente pentru operare atunci când nivelul Dunării este mai scăzut decât cel normal. În Portul Bazinul Nou pot fi operate diferite nave maritime și fluviale, care, de obicei, transportă mărfuri în vrac (minereuri, produse de carieră și de balastieră), produse feroase (metalurgice, țevi, fier vechi), cereale, mărfuri generale, materiale lemnoase. În ultimul timp a început operarea de containere cu cherestea, cu destinația China, doar în sistemul feroviar-rutier din cauza ineficienței facilităților portuare. În prezent, infrastructura portuară și facilitățile acesteia se află într-o stare tehnică necorespunzătoare și precară. În prezent, trecerea rutieră peste calea ferată aflată în afara portului se face prin blocarea Drumului European E87 printr-o barieră acționată manual. În situația în care traficul de marfă va crește, Drumul European E87 va fi blocat cea mai mare parte a zilei. |
| 11. În cazul proiectelor de acte normative care transpun legislaţie comunitară sau crează cadrul pentru aplicarea directă a acesteia | Proiectul de act normativ nu se referă la acest domeniu. |
| 2.Schimbări preconizate |  În acest context, prin promovarea proiectului “Platformă multimodală Galați – înlăturarea blocajelor majore prin modernizarea infrastructurii existente și asigurarea conexiunilor lipsă pentru rețeaua central Rhin-Dunăre/Alpi”, C.N. A.P.D.M. S.A. Galați își propune să ofere servicii de calitate și competitive clienților portuari, o infrastructură de transport dezvoltată, precum și condiții de mediu, securitate și siguranță în port, încurajând astfel creșterea traficului portuar în scopul de a transforma portul Galați într-un important centru de tranzit. Investiția constă în realizarea a 6 obiecte, astfel:* Cheu vertical pe o lungime de 868 m;
* Infrastructura rutieră pentru accesul în terminal alcătuită din 2283,82 m drum, un sens giratoriu și un pasaj superior peste calea ferată;
* Triajul CF alcătuit din opt căi de rulare noi cu o lungime utilă diferită într 708-763 m și o zonă de manevră;
* Infrastructura (drumuri, rețele de utilități) și suprastructura (platforme, clădiri), echipamentele și instalațiile portuare amplasate pe o suprafață de 60.000 m.p.;
* Zona de intrare/ieșire în terminal (platforme, căi de acces);
* Suprastructura din zona de extensie (platforme, căi de acces) ce va fi folosită ca zonă de stocare pentru semi-remorci);

 Realizarea obiectivului de investiții va duce la :* Modernizarea infrastructurii portuare de bază, a zonelor de depozitare și de stivuire, eliminarea blocajului pe rețeaua rutieră existentă, respectiv drumul de acces la rețeaua rutieră națională;
* Modernizarea infrastructurii rutiere publice, prin crearea unui pasaj/pod peste intersecția cu calea ferată de acces în zona portuară și a unui sens giratoriu.
* Modernizarea echipamentului și a întregii infrastructuri de bază care să permită funcționarea optimă a tuturor modurilor de transport prin utilizarea unor interfețe tehnice și fizice eficiente, procesele de transbordare vor deveni mai rapide, mai solide și ,prin urmare, capacitatea operațională va fi îmbunătățită.

 Lucrările proiectului contribuie la realizarea obiectivului C.N. A.P.D.M. SA Galați, de a crește traficul și pe cale de consecință de a crește veniturile proprii din activitatea de bază, precum și din activitățile conexe și auxiliare. Teritoriul pe care se va realiza investiția este situat în Portul Galați, în zona Portului Bazinul Nou fiind teren portuar, bun proprietate publică a statului, aflat în administrarea Ministerului Transporturilor și concesiunea C.N. A.P.D.M. S.A. Galați. Suprafața totală care urmează să fie amenajată în cadrul acestei investiții este de 323.527 m.p. teren portuar proprietate publică a statului și 33.682 m.p. proprietate privată a S.C. Metal Trade SRL Galați.  Proiectul vizează integrarea portului Galați în fluxurile internaționale de mărfuri prin crearea facilităților portuare pentru operarea mărfurilor cu precădere în sistem naval – feroviar. Platforma multimodală va funcționa într-un sistem integrat cu zonele adiacente dezvoltate ale Galațiului pentru furnizarea serviciilor logistice și activități industriale ( Zona Liberă Galați și Parcul Industrial Galați) contribuind astfel la dezvoltarea de noi locuri de muncă atât pe durata lucrărilor de construcții, dar mai ales pe termen lung. Pentru realizarea obiectivului de investiții: ”Platformă multimodală Galați – înlăturarea blocajelor majore prin modernizarea infrastructurii existente și asigurarea conexiunilor lipsă pentru rețeaua central Rhin-Dunăre/Alpi”, beneficiarul C.N. A.P.D.M. S.A. Galați, a solicitat obținerea finanțării prin Mecanismul pentru Interconectarea Europei (CEF TRANSPORT) și Programul Operațional Infrastructura Mare (POIM 2014 – 2020).  |
| 3. Alte informaţii |  Proiectul ”Platformă multimodală Galați – înlăturarea blocajelor majore prin modernizarea infrastructurii existente și asigurarea conexiunilor lipsă pentru rețeaua central Rhin-Dunăre/Alpi”, este un proiect pre-identificat pe Coridorul Rhin-Dunăre și inclus în anexa II la Regulamentul CEF nr. 1316/2013, care se adresează primei priorități a FO1 corespunzătoare Apelului de Coeziune Transport CEF 2015 – “Proiecte pre-identificate pe coridoarele rețelei centrale (căi ferate, căi navigabile interioare, drumuri, porturi maritime și interioare“, și nominalizat în Lista Proiectelor Eligibile POIM 2014-2020 din Anexa 8. Ghidul Solicitantului, inclus în Master Planul General de Transport.  Conform analizelor efectuate s-a stabilit ca platforma să fie amplasată în Portul Bazinul Nou Galați, afectând infrastructura portuară administrată de C.N. A.P.D.M. S.A. Galați, precum și construcțiile proprietatea S.C. Port Bazinul S.A. Galați și S.C.Metal Trade International S.R.L. Galați devenind astfel beneficiari ai proiectului. Astfel pentru realizarea investiției a fost necesară reglementarea modalității de cooperare pentru pregătirea și depunerea cererii de finanțare, semnarea contractului de finanțare și implementarea proiectului, în acest sens semnându-se în anul 2014 Acordul de Cooperare între cele trei instituții. Terenul și acvatoriul portuar care vor suferi modificări ca urmare a investiției, aparțin domeniului public al statului și se află în administrarea Ministerului Transporturilor și în concesiunea C.N. A.P.D.M. S.A. Galați. În urma realizării investițiilor propuse suprafața acvatoriului portuar ce face obiectul concesiunii se va diminua cu suprafața aferentă lucrărilor de cheu/dană, iar suprafața aferentă cheurilor/danelor va crește în aceeași măsură. Zona vizată pentru implementarea proiectului este inclusă în intravilanul municipiului Galați, necesitatea realizării obiectivului fiind stabilită ca urmare a concluziilor studiilor efectuate privind prognoza de trafic până în anul 2020, din care a rezultat o tendință de creștere a volumului de mărfuri care vor fi tranzitate prin Portul Galați.     |

**Secţiunea a 3-a**

**Impactul socio-economic al proiectului de act normativ**

|  |  |
| --- | --- |
| 1. Impactul macroeconomic | Proiectul de act normativ nu se referă la acest domeniu. |
| 11.Impactul asupra mediului concurenţial si domeniului ajutoarelor de stat | Proiectul de act normativ nu se referă la acest domeniu. |
| 2. Impactul asupra mediului de afaceri | Proiectul de act normativ nu se referă la acest domeniu. |
| 21.Impactul asupra sarcinilor administrative | Proiectul de act normativ nu se referă la acest domeniu. |
| 22.Impactul asupra întreprinderilor mici şi mijlocii | Proiectul de act normativ nu se referă la acest domeniu. |
| 3. Impactul social | Proiectul de act normativ nu se referă la acest domeniu. |
| 4. Impactul asupra mediului  | Proiectul de act normativ nu se referă la acest domeniu. |
| 5. Alte informaţii | Nu au fost identificate |

**Secţiunea a 4-a**

**Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

* **mii lei -**

|  |  |  |  |
| --- | --- | --- | --- |
| Indicatori | Anul curent | Următorii 4 ani | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetarea) bugetul de stat, din acesta:(i) impozit pe profit;(ii) impozit pe venit;b) bugetele locale:(i) impozit pe profit;c) bugetul asigurărilor sociale de stat:(i) contribuţii de asigurări. | - | - | - | - | - | - |
| 2. Modificări ale cheltuielilor bugetarea) bugetul de stat, din acesta:(i) cheltuieli de personal;(ii) bunuri si servicii;b) bugetele locale:(i) cheltuieli de personal;(ii) bunuri şi servicii;c) bugetul asigurărilor sociale de stat:(i) cheltuieli de personal;(ii) bunuri şi servicii. | - | - | - | - | - | - |
| 3. Impact financiar, plus/minus, din care:a) bugetul de stat;b) bugetele locale. | - | - | - | - | - | - |
| 4. Propuneri pentru acoperirea creşterii cheltuielilor bugetare | - | - | - | - | - | - |
| 5. Propuneri pentru a compensa reducerea veniturilor bugetare. | - | - | - | - | - | - |
| 6. Calcule detaliate privind fundamentarea modificărilor veniturilor şi/sau cheltuielilor bugetare | - | - | - | - | - | - |
| 7. Alte informaţii |  Finanțarea obiectivului de investiții se face din fonduri europene nerambursabile, prin Mecanismul pentru Interconectarea Europei (CEF TRANSPORT), Pogramul Operațional Infrastructura Mare (POIM 2014-2020), de la bugetul de stat, în limita sumelor aprobate anual cu această destinație, conform programelor de investiții publice aprobate potrivit legii, precum și din fonduri private. |

**Secţiunea a 5-a**

**Efectele proiectului de act normativ asupra legislaţiei în vigoare**

|  |  |
| --- | --- |
| 1. Măsuri normative necesare pentru aplicarea prevederilor proiectului de act normativ | Nu este cazul. |
| 2. Compatibilitatea proiectului de act normativ cu legislaţia comunitară în materie | Proiectul de act normativ nu se referă la acest domeniu. |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest domeniu. |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest domeniu. |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest domeniu. |
| 6. Alte informaţii | Nu au fost identificate. |

**Secţiunea a 6-a**

**Consultările efectuate în vederea elaborării proiectului de act normativ**

|  |  |
| --- | --- |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest domeniu. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest domeniu. |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest domeniu. |
| 4. Consultările desfăşurate în cadrul consiliilor interministeriale, în conformitate cu prevederile HG nr. 750/2005 privind constituirea consiliilor interministeriale permanente | Proiectul de act normativ nu se referă la domeniile de activitate aflate în coordonarea consiliilor interministeriale permanente. |
| 5. Informaţii privind avizarea de cătrea) Consiliul Legislativ b) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ nu necesită aviz de la Consiliul Legislativ, Consiliul Suprem de Apărare a Ţării, Consiliul Economic şi Social, Consiliul Concurenţei, Curtea de Conturi. |
| 6. Alte informaţii | Nu au fost identificate. |

**Secţiunea a 7-a**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 1. Informarea societăţii civile cu privire la necesitatea elaborării proiectului de act normativ | Proiectul prezentului act normativ a fost supus dezbaterii publice potrivit Legii nr. 52/2003 privind transparenţa decizională în administraţia publică, republicată. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice biologice | Proiectul de act normativ nu produce nici un impact asupra acestui domeniu. |
| 3. Alte informaţii | Nu au fost identificate. |

**Secţiunea a 8-a**

**Măsuri de implementare**

|  |  |
| --- | --- |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Aplicarea proiectului de act normativ se va face de către instituțiile publice la care se face referire în proiect, cu respectarea prevederilor legale în vigoare. |
| 2. Alte informaţii | Nu au fost identificate. |

Pentru considerentele de mai sus, am elaborat alăturat **proiectul de Hotărâre a Guvernului** **privind aprobarea indicatorilor tehnico-economici ai obiectivului de investiții ”Platformă multimodală Galați – înlăturarea blocajelor majore prin modernizarea infrastructurii existente și asigurarea conexiunilor lipsă pentru rețeaua centrală Rhin-Dunăre/Alpi”** care, în forma prezentată a fost avizat de ministerele interesate şi pe care îl supunem spre aprobare.

**MINISTRUL INTERIMAR AL TRANSPORTURILOR**

**Rovana PLUMB**

**AVIZĂM FAVORABIL:**

|  |
| --- |
| **VICEPRIM-MINISTRU,****MINISTRUL INTERIMAR AL DEZVOLTĂRII REGIONALE ȘI ADMINISTRAȚIEI PUBLICE** **Eugen Orlando TEODOROVICI** |
| **MINISTRUL FINANŢELOR PUBLICE** **Eugen Orlando TEODOROVICI****MINISTRUL FONDURILOR EUROPENE** **Rovana PLUMB** |
|  |

 **SECRETAR DE STAT**

 **Ionel MINEA**

 **SECRETAR GENERAL**

 **Elena PETRAȘCU**

 **DIRECȚIA AVIZARE**

 **DIRECTOR**

 **Tudor BIACIU**

 **D.G.O.I.T.**

 **DIRECTOR GENERAL**

 **Cătălin COSTACHE**

 **DIRECȚIA ECONOMICĂ**

 **DIRECTOR**

 **Laura GÎRLĂ**

 **D.G.I.P.S.M.P.**

 **DIRECTOR GENERAL**

 **Mihaela MOCANU**

 **D.R.T.A.C.**

 **DIRECTOR**

 **Mirela CEBANU**

 **DIRECȚIA TRANSPORT NAVAL**

 **DIRECTOR**

 **Gabriela MURGEANU**